Fundur í Rótarýklúbbi Hafnarfjarðar haldin á Zoom fimmtudaginn 29. október 2020.

Fundur nr. 9. á starfsárinu og 3572 frá stofnun.

Mættir voru 22 félagar og gestur var Leifur Garðarsson

Guðbjartur Einarsson átti að vera með 3ja mínútna erindi en boðaði forföll.

Gestur fundarins var Leifur Garðarsson skólastjóri.

Hann segði frá sjálfum sér, fjölskyldu sinni og uppvexti í Hafnarfirði. Ræddi hann um Áslandsskóla þar sem hann er skólastjóri. Hann tók við árið 2002 en skólinn var byggður 2001. Í upphafi var skólinn umdeildur og höfðu nokkrir verið skólastjórar á undan honum og staðið styr um skólastarfið. Bærinn leigir enn skólann af eigendum en sá leigusamningur rennur út 2026. Áslandsskóli stendur fyrir samstarf og góðan starfsanda en lítil starfsmannavelta er í skólanum. Starfsfólkið tekur alltaf þátt í Reykjavíkurmaraþoni. Stuðlað er að sameiginlegum verkefnum meðal starfsfólks. Skólastefnan byggir á sameiginlegri sýn kennara, nemenda og foreldra. Skólinn tekur eina dyggð fyrir á mánaða fresti. Skólinn er heilsueflandi skóli og m.a. eini skólinn í bænum sem eldar matinn sinn sjálfur. Hafa þurft að berjast fyrir því. Nemendur hafa kost á að koma að matseðli. Hvetja mjög til hreyfingar meðal nemenda og starfsfólk. Í skólapúlsi skora nemendur hátt hvað varðar hreyfingu. Byggja á SMT skólafærni. Byggir á því að brýna frekar fyrir nemendum hvernig á að haga sér frekar en að byggja á því sem má ekki. Allir bekkir hafa sitt eigið nafn, t.d. Dulheimar og þá 1. AK fyrir framan. Þetta nafn fylgir svo bekknum. Helst stoltið er menningardagar skólans en þeim þurfti að fresta í ár. Foreldrar og fyrri nemendur koma þá í heimsókn. Þá halda þau fjölgreindarleika en á eru árgöngum blandað saman og vinna á stöðvum. Segir frá verkefninu Brúnni, sem varðar opnara og nánara samstarf milli skóla og annarra stofnanna bæjarins sem koma að málefnum barna. Þá vinna þau með stigskipta kennslu og leggja mikla áherslu á læsi. Skólinn er þátttakandi í nokkrum erlendum samstarfsverkefnum. Segir frá fréttabréfi skólans sem heitir Flórgoðinn. Að lokum ræddi hann hvernig Covid 19 hefur haft áhrif á skólastarfið.

Fundið slitið með hefðbundnum hætti kl. 13:10.